**Մուազզեզ Իլմիե Չըղ** (ծննդյան անունը՝ **Մուզզարեզ Իլմիե Իթիլ**, թուրքերեն՝ Muazzez İlmiye Çığ, հունիսի 20, 1914(1914-06-20), Բուրսա, Հյուդավենդիգար, Օսմանյան կայսրություն), թուրք հնագետ, շումերագետ։

Կենսագրություն
--------------

Ծնվել է Ղրիմի թաթարների ընտանիքում։ Նրա նախնիները հեռացել են Ղրիմից, արտագաղթել Թուրքիա. հայրական ընտանիքը բնակություն է հաստատել Մարզվանում, մայրականը` Բուրսայում, որտեղ էլ ծնվել է Մուազզեզը՝ Առաջին համաշխարհային պատերազմից մի քանի շաբաթ առաջ։ Նրա ծնողները նախ փոխադրվել են Իզմիր, հետագայում, երբ հունական զորքերը 1919 թվականի հունիսի 15-ին ներխուժել են Իզմիր, տեղափոխվել են Չորում։

Չորումում հաճախել է տարրական դպրոց, այնուհետև Բուրսայում սովորել է *Bizim Mektep* մասնավոր դպրոցում, որտեղ ուսանել է ֆրանսերեն և ջութակ նվագել։ 1926 թվականին ընդունելության քննություններ է հանձնել *Bursa Kız Muallim Mektebi*–ում (Բուրսայի մանկավարժական ուսումնարան)։ Ուսումնարանն ավարտելուց հետո 1931 թվականին աշխատանքի է անցել Էսքիշեհիրում, որտեղ դասավանդում էր նրա հայրը։

Ժամանակի հանրապետական ոգուն համապատասխան՝ Անկարայի համալսարանի լեզուների, պատմության և աշխարհագրության ֆակուլտետը ուսանողուհիներ էր հավաքագրում։ Մուազզեզ Չըղը անցնում է մրցույթը և 1938 թվականին ընդունվում հնագիտության ամբիոն։ Այստեղ նա Երրորդ Ռեյխից փախած գերմանացի-հրեա գիտնականներ Հանս Գուստավ Գյուտերբոկից և Բեննո Լանդսբերգերից սովորում է գերմաներեն, խեթագիտություն և շումերագիտություն։ 1940 թվականին ավարտում է ուսումը և ամուսնանում Ստամբուլի Թոփքափըի թանգարանի տնօրեն Քեմալ Չըղի (1913-1983) հետ, որի հետ էլ ապրում է մինչև իր կյանքի վերջը։

Աշխատում է Ստամբուլի հնագիտական թանգարանում Սեմյուել Կրամերի թիմի հետ, մասնակցել է 75000 շումերական կավե սալիկների ռեստավրացիայի և թարգմանության աշխատանքներին։ 1971 թվականին անցել է թոշակի, բայց շարունակել է զբաղվել գիտությամբ, մասնակցում է շումերագիտության միջազգային կոնգրեսներին, թուրքերեն է թարգմանում Սեմյուել Կրամերի «Պատմությունը սկսվում է Շումերից» գիրքը և թուրք ընթերցողների համար գրում բազմաթիվ հանրամատչելի գիտական աշխատանքներ։

Շումերական կավե աղյուսակ

Բանավեճ գլխաշորերի մասին
------------------------

Որպես պատմաբան նա տեսակետ է առաջ քաշում այն մասին, որ գլուխը ծածկող գլխաշորը առաջին անգամ հայտնվել է շումերների մոտ։ Այդ ժամանակ գլխաշորը մտնում էր վանական հարճերի հագուստի մեջ։ Այս գիտական թեզը հասցրեց նրան, որ 2006 թվականին նրա նկատմամբ դատական հայց հարուցվեց կրոնական ատելության տարածման (իսլամի վարկաբեկման) վերաբերյալ։ Դատարանը արդարացման որոշում կայացրեց, գալով այն եզրհանգման, որ նրա գիրքը Թուրքիայում ատելություն չի առաջացնում։

Վավերագրական ֆիլմ
-----------------

*Son Sümer Kraliçesi* («Վերջին շումերական թագուհին») վավերագրական ֆիլմը նկարագրում է նրա կյանքը և պատկերացում է տալիս շումերական պատմության վերաբերյալ։

Պարգևներ և հիշատակ
------------------

Մուազզեզ Իլմիե Չըղի կիսանդրին Քուշադասըի հանրային զբոսայգում
* Ստամբուլի համալսարանի փիլիսոփայության ֆակուլտետի պատվավոր դոկտորի կոչում (4 մայիսի 2000)
* Կիսանդրի Քուշադասըի հանրային զբոսայգում

Մատենագիտություն
----------------

* 1993 *Zaman Tüneli ile Sümer'e Yolculuk* [*Journey to Sumer through a Time Tunnel" (written as children's educational literature)*
* 1995 *Kur'an, İncil ve Tevrat'ın Sümer'deki Kökeni* [*The Origins of the Koran, the Bible and the Torah in Sumer*]
* 1996 *Sümerli Ludingirra* [*Ludingirra the Sumerian, a retrospective science-fiction*] (İbrahim Peygamber)
* 1997 *The Prophet Abram, According to Sumerian Writings and Archeological Findings*
* 1998 *İnanna'nın Aşkı* [*The Love of Inanna, the Belief and the Holy Marriage in Sumer*]
* 2000 *Hititler ve Hattuşa* [*The Hittites and Hattuša, as Written by Ishtar*] (Ortadoğu Uygarlık Mirası)
* 2002 *Civilization Heritage in the Middle East*
* 2005 *Bereket Kültü ve Mabet Fahişeliği* [*Cult of Fertility and Holy Prostitution*]
	+ Works include numerous translations from English.

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. ↑  Kemal Cığ im *Turkologischen Anzeiger Online* Արխիվացված 2016-03-04 Wayback Machine auf uni-heidelberg.de, abgerufen am 4. November 2015
3. ↑  odatv *Muazzez İlmiye Çığ: «Favori kadının sensin»*
4. ↑  Hürriyet: *Muazzez Çığ stands among the world’s best Sumerologists*
5. ↑  NZZ: *Freispruch für türkische Historikerin — Kopftuch-These keine Beleidigung des Islam*
6. ↑  Hürriyet: *«Son Sümer Kraliçesi» belgeseli*
7. ↑  Biografische Informationen auf biyografi.info, türkisch, abgerufen am 4. November 2015

Գրականություն
-------------

* *Muazzez İlmiye Çığ'a armağan kitap. Cumhuriyet’e adanan bir ömür*. Kaynak Yayınları, Galatasaray, İstanbul 2009, ISBN 978-975-343-554-3.

Արտաքին հղումներ
----------------

* Hürriyet: *Muazzez Çığ stands among the world’s best Sumerologists*(անգլ.)
* Der Spiegel: *Das Tuch ist ein Sexsymbol*(գերմ.)

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 1039939 · CiNii: DA14592098 · GND: 105147206 · ISNI: 0000000374274752 · LCCN: no98113237 · NKC: jo20201096289 · NLA: 35975648 · NTA: 073328278 · NUKAT: n2013130538 · SUDOC: 147973686 · VIAF: 36541634 · WorldCat VIAF: 36541634 |

 |

 |